સીમાપારથી વારંવાર આતંકીઆેની ઘૂસણખોરી કરાવવામાં નિષ્ફળતાથી હચમચી ઉઠેલી પાકિસ્તાની સેનાએ ગઈકાલે ઉત્તરી કાશ્મીરના ટંગડાર સેક્ટર (કુપવાડા) અને જમ્મુ સાથે જોડાયેલા પુંછ સેક્ટરમાં નિયંત્રણ રેખા પર ભારે ગોળીબાર કર્યો હતો. પાકિસ્તાને ભારતના નાગરિક અને સૈન્ય ઠેકાણાઆેને નિશાન બનાવ્યા હતાં. ટંગડારમાં એક મહિલા ગંભીર રીતે ઘાયલ થઈ ગઈ હતી અને અંદાજે 25 મકાનો ક્ષતિગ્રસ્ત થઈ ગયા હતાં. પુંછમાં પણ એક યુવક ઘાયલ થઈ ગયો હતો. ભારતીય સેનાએ જવાબી કાર્યવાહી કરતાં પાકિસ્તાની ઠેકાણાઆેને ક્ષતિ પહાેંચાડી હતી પરંતુ સીમા પાર થયેલા નુકસાનની વિગતો મળી શકી નહોતી.